Oficiālais Vēstnesis L 084 , 05/04/2000 Lpp. 0003 - 0007



Komisijas Regula (EK) Nr. 709/2000 (2000. gada 4. aprīlis) par dažu preču klasifikāciju Kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu [1], kurā jaunākie grozījumi izdarīti ar Komisijas Regulu (EK) Nr. 2626/1999 [2], un jo īpaši tās 9. pantu, tā kā: (1) Lai nodrošinātu minētās regulas pielikumā pievienotās Kombinētās nomenklatūras vienotu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju. (2) Regulā (EEK) Nr. 2658/87 ir paredzēti vispārīgi Kombinētās nomenklatūras interpretācijas noteikumi. Šie noteikumi attiecas arī uz jebkuru citu nomenklatūru, kuras pamatā pilnībā vai daļēji ir Kombinētā nomenklatūra vai kura tai pievieno jaunas apakšnodaļas un kura ieviesta ar īpašiem Kopienas noteikumiem, ņemot vērā tarifu un citu pasākumu piemērošanu preču tirdzniecībā. (3) Atbilstīgi minētajiem vispārīgajiem noteikumiem preces, kas raksturotas šīs regulas pielikuma tabulas 1. ailē, jāklasificē ar KN kodiem, kas norādīti tabulas 2. ailē, ņemot vērā 3. ailē izklāstīto pamatojumu. (4) Ir lietderīgi, ka — ievērojot Kopienas noteikumus par divkāršās pārbaudes sistēmām, kā arī iepriekšēju un retrospektīvu Kopienas uzraudzību attiecībā uz tekstilizstrādājumiem, tos importējot Kopienā — juridiski saistošu informāciju par tarifiem, ko attiecībā uz preču klasifikāciju Kombinētajā nomenklatūrā sniedz dalībvalstu muitas iestādes, bet kas neatbilst šai regulai, preču turētājs var turpināt izmantot 60 dienas, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92, ar ko izveidots Kopienas Muitas kodekss [3], kurā jaunākie grozījumi izdarīti ar Eiropas Parlamenta un Padomes Regulu (EK) Nr. 955/1999 [4]. (5) Šajā regulā paredzētie pasākumi atbilst Muitas kodeksa komitejas atzinumam, IR PIEŅĒMUSI ŠO REGULU. 1. pants Preces, kas raksturotas pielikuma tabulas 1. ailē, Kombinētajā nomenklatūrā klasificē ar KN kodiem, kas norādīti minētās tabulas 2. ailē. 2. pants Ievērojot Kopienā spēkā esošos noteikumus attiecībā uz divkāršas pārbaudes sistēmām un iepriekšēju un retrospektīvu Kopienas uzraudzību attiecībā uz tekstilizstrādājumiem, tos importējot Kopienā, saskaņā ar Regulas (EEK) Nr. 2913/92 12. panta 6. punktu juridiski saistošu informāciju par tarifiem, ko sniedz dalībvalstu muitas iestādes un kas neatbilst šai regulai, var turpināt izmantot 60 dienas. 3. pants Šī regula stājas spēkā 20. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 4. aprīlī Komisijas vārdā — Komisijas loceklis Frederik Bolkestein [1] OV L 256, 7.9.1987., 1. lpp. [2] OV L 321, 14.12.1999., 3. lpp. [3] OV L 302, 19.10.1992., 1. lpp. [4] OV L 119, 7.5.1999., 1. lpp. -------------------------------------------------- PIELIKUMS Preču apraksts | Iedalījums KN kods | Pamatojums | (1) | (2) | (3) | 1.Vienkrāsains adīts apģērbs (95 % kokvilna, 5 % elastāns) ar vairāk nekā 10 valdziņiem centimetrā, skaitot visos virzienos laukumā, kas ir vismaz 10 cm x 10 cm liels. Tas ir paredzēts ķermeņa augšdaļai un tam ir taisns piegriezums, kas sniedzas pāri jostas vietai (59 cm), un tikai viena piedurkne.Tam ir asimetrisks un ļoti dziļš kakla izgriezums bez atvērumaPriekšējā daļā uz kakla izgriezuma līnijas un piedurknes tas ir dekorēts ar izšuvumuTam ir arī kakla izgriezuma līnijai un piedurknes galā piešūtas auduma apmales un apvīlēta lejasdaļa(Blūze)(Skatīt fotogrāfiju Nr. 593) | 61061000 | Klasifikāciju nosaka pēc 4. un 6. vispārīgā Kombinētās nomenklatūras interpretācijas noteikuma, 4. piezīmes attiecībā uz 61. nodaļu un pēc KN kodu 6106 un 61061000 teksta Skatīt arī Kombinētās nomenklatūras paskaidrojumus par pozīciju 6106 attiecībā uz blūzēm Ņemot vērā tā griezumu un ļoti dziļo kakla izgriezumu, šis apģērbs ir jāklasificē kā blūze | 2.Taisna griezuma no trikotāžas drānas izgatavots vienkrāsains apģērbs ar garenisku rievojumu un īsām piedurknēm (100 % kokvilna), tas ir paredzēts ķermeņa augšdaļai un sniedzas pāri jostas vietai (62 cm)Tam ir V veida kakla izgriezums bez atvēruma un dekoratīvs izšuvums priekšpusēPiedurkņu gali, kakla līnija un apģērba lejasdaļa ir ar eģi(Apģērbs ir līdzīgs puloveram)(Skatīt fotogrāfiju Nr. 595) | 61102099 | Klasifikāciju nosaka pēc 1. un 6. vispārīgā Kombinētās nomenklatūras interpretācijas noteikuma un KN kodu 6110, 611020 un 61102099 apraksta Skatīt arī Kombinētās nomenklatūras paskaidrojumus attiecībā uz pozīciju 6110 Ņemot vērā apģērba kopējo izskatu un to, kāda ir drāna, no kuras izgatavots šis apģērbs, tas ir jāklasificē kā puloveram līdzīgs apģērbs | 3.Daudzkrāsains apģērbs, kas izgatavots no mākslīgās šķiedras drānas velveta adījumā (80 % viskoze, 20 % poliesters),Šā apģērba piegriezums ir cieši piegulošs un sedz ķermeņa augšdaļu, sniedzoties pāri jostas vietaiŠim apģērbam ir garas cieši piegulošas piedurknes, apaļš kakla izgriezums bez atvēruma un dekoratīvs raksts priekšējā daļāKakla līnija un piedurkņu gali ir apdarināti ar trikotāžas drānas piestiprinātu apmali, un apģērba apakša apvīlēta(Apģērbs ir līdzīgs puloveram)(Skatīt fotogrāfiju Nr. 585) | 61103099 | Klasifikāciju nosaka pēc 1. un 6. vispārīgā Kombinētās nomenklatūras interpretācijas noteikuma, 61. nodaļas 1. piezīmes un 9 piezīmes otrās daļas un KN kodu 6110, 611030 un 61103099 apraksta Skatīt arī Harmonizētās sistēmas paskaidrojumus attiecībā uz pozīciju 6109 un Kombinētās nomenklatūras paskaidrojumus attiecībā uz pozīciju 6110 Ņemot vērā to, ka šim apģērbam nav aizdares, to nevar klasificēt kā pozīcijas 6106 blūzi | 4.Cieši piegulošs svītrota adījuma apģērbs (biezums: (1,5 mm, 70 % akrils, 30 % poliesters), paredzēts ķermeņa augšdaļai, sniedzas līdz jostas vietai (51 cm). Tas ir bez piedurknēm un gareniski rievots.Tam ir apaļš kakla izgriezums bez atvēruma. Tas ir apšūts ap kakla izgriezumu un roku izgriezumiem.(Apģērbs ir līdzīgs puloveram)(Skatīt fotogrāfiju Nr. 589) | 61103099 | Klasifikāciju nosaka pēc 1. un 6. vispārīgā Kombinētās nomenklatūras interpretācijas noteikuma, 1. piezīmes un 9. piezīmes pirmās daļas attiecībā uz 61. nodaļu un KN kodu 6110, 611030 un 61103099 apraksta. Skatīt arī Kombinētās nomenklatūras paskaidrojumus attiecībā uz pozīciju 6110 Ņemot vērā šā apģērba svaru un biezumu, šo apģērbu nevar klasificēt kā 6109 pozīcijas apakškreklu vai vesti | +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------